Jelaskan Ciri-ciri watak dari Jiraiya (Naruto) dalam bahasa melayu

Jiraiya membesar di kampung ninja Konoha di bawah pengawasan oleh Hokage Ketiga. Apabila meningkat dewasa, Jiraiya dan dua orang rakannya, Orochimaru dan Tsunade diberi gelaran  yang diberikan oleh Hanzo; ketua ninja dari Amegakure selepas satu pertarungan ketika berlakunya Perang Dunia Ninja . Kebanyakkan penampilan Jiraiya dalam dunia Naruto banyak dihabiskan dengan mengembara secara berseorangan ke serata dunia ninja Naruto.

Walaupun dia dilihat sangat sedikit menghabiskan masanya di Konoha, Jiraiya tetap menunjukkan kesetiaan tidak berbelah bagi terhadap kampung Konoha. Ini dibuktikan sebaik sahaja awal kemunculannya dengan memberikan kenyataan bahawa dia sendiri akan membunuh Tsunade sekiranya Tsunade Hokage Kelima berpaling tadah terhadap kampung Konoha meskipun mereka (Jiraiya dan Tsunade) mempunyai sejarah bersama . Sepanjang perkembangan jalan cerita siri Naruto, keupayaan dan kesetiaan Jiraiya kepada Konoha telah membawa kepada penawaran pangkat Hokage; pelindung dan juga ketua ninja bagi Konoha kepada dirinya. Oleh kerana kelemahan dirinya (dia sendiri menganggap dirinya mempunyai kelemahan apabila gagal menyelamatkan Orochimaru daripada menjadi seorang ninja pelarian dan kegagalannya melindungi gurunya iaitu Hiruzen Sarutobi Hokage Ketiga dan muridnya Minato Namikaze Hokage Keempat dari kematian setelah memegang jawatan Hokage) Jiraiya seringkali menolak tawaran tersebut dan beranggapan dia tidak layak memikul tanggungjawab tersebut.

Dalam kebanyakkan penampilan Jiraiya, dia dilihat sekurang-kurangnya melakukan satu percubaan mengintai perempuan ketika mereka sedang mandi di kolam air panas Konoha. Jiraiya dapat dilihat dengan jelas tidak pernah mencuba untuk menyembunyikan tabiat buruknya ini, malahan dia turut berbangga dengan kebolehannya membuat perkara tersebut, (dia tidak pernah ditangkap ketika mengintai kecuali ketika cubaan mengintai Tsunade) . Dia turut berasa geram apabila muridnya Naruto Uzumaki menggelarnya dengan panggilan  atau "Buaya Miang". Minatnya terhadap wanita nyaris menjadi salah satu punca kematiannya ; hal ini kerana pernah suatu ketika Jiraiya cuba untuk mengintai Tsunade dan dia telah dibelasah dengan teruk apabila tindakannya itu diketahui oleh Tsunade .

Pengalaman Jiraiya di dalam percintaan, terutamanya dengan Tsunade telah dicatatkan di dalam buku keluaran bersiri yang bertajuk . Buku tersebut sangat digemari oleh Kakashi Hatake Hokage Keenam dan merupakan novel yang sangat popular di dalam dunia Naruto dan membolehkan Jiraiya mendapat keuntungan melaluinya . Sebelum menulis mengenai buku "Teknik Berkasih-kasihan", Jiraiya pernah menulis sebuah buku biografi di mana watak utama di dalam buku tersebut bernama Naruto. Walaupun penjualan buku tersebut tidak mendapat sambutan yang menggalakkan, murid Jiraiya iaitu Minato NamikazeHokage Keempat telah berpendapat watak utama cerita tersebut memberikan satu impak yang mendalam kepadanya dan Minato turut menamakan anaknya dengan nama "Naruto" dengan harapan anaknya dapat membesar seperti watak novel tersebut dan kemudiannya menjadikan Jiraiya sebagai bapa angkat kepada anaknya sendiri .